Hilang Dalam Rindu

Hilang Dalam Rindu ialah sebuah drama Malaysia 2025 terbitan Suhan Movies & Trading Sdn. Bhd. yang diarahkan oleh Along Kamaludin.  Ia dibintangi oleh Jazmy Juma, Tracie Sinidol, Qistina Rania dan Zarif Ghazzi. Drama ini memulakan tayangan perdana di Slot Samarinda, TV3 pada 17 Julai 2025 hingga 20 Ogos 2025 menggantikan Baby Papa.

Sinopsis
Sebaik saja dia sedar dari koma, dia dikejutkan dengan sesuatu yang tak masuk akal. Yang dia ingat hanyalah kenangannya di waktu kecil sehingga dia berusia 17 tahun.

“I'm your husband.”- Nadim Eijaz

“Aku memang tak ingat siapa dia. Nak tinggal serumah dengan dia pun aku takut. Aku tak nak jadi isteri dia.”- Aira Nadira

Gila!

Sedar-sedar, dia sudah berusia 27 tahun. Nak tak nak, dia perlu terima statusnya sebagai isteri kepada lelaki berwajah dingin. Sikap kasar lelaki itu membuatkan dia keliru. Ditambah pula dengan layanan buruk yang diterima dari adik iparnya membuatkan dia tertanya-tanya tentang punca gadis itu membencinya.

“Tak cukup kau paksa along kahwin dengan kau, kau buat rumah ni macam harta kau sendiri. Biadap dengan semua orang dalam rumah ni. Paling aku benci, kau kikis duit along aku.”- Nurul

Aira tak mampu terima kenyataan itu. Lantas perpisahan diminta agar dia dapat menamatkan penderitaan Eijaz memperisterikan dia.

“Aku tak akan lepaskan kau. Selagi kau tak ingat, kau akan terus tinggal di sini. Anggap itu satu hukuman atas kesalahan yang kau buat dulu.”- Nadim Eijaz

Aira semakin tertekan. Satu demi satu perkara terbongkar menyebabkan dia semakin takut untuk mengenali Aira yang sekarang.

“Kalau saya diberi pilihan, saya lebih rela tidur untuk selama-lamanya. Apa yang berlaku dalam hidup saya sekarang, satu mimpi ngeri, tuan.”- Aira Nadira

“Mimpi ngeri? Aku dah lama alami semua ni sejak kau masuk dalam hidup aku. Dan sekarang... aku akan pastikan kau menyesal atas pilihan yang kau buat dulu.”- Nadim Eijaz

Apakah yang berlaku terhadap Aira dalam tempoh 10 tahun yang hilang? Dan adakah benar Nadim Eijaz mahu menghukum Aira seumur hidup atas khilaf yang lalu?

Pelakon

Pelakon utama
 Jazmy Juma sebagai Nadim Eijaz
 Tracie Sinidol sebagai Aira Nadira
 Qistina Rania sebagai Hannah
 Zarif Ghazzi sebagai Sarip

Pelakon pembantu
 Nina Smith sebagai Teha
 Sera Melissa sebagai Nurul
 Jalaluddin Hassan sebagai Datuk Mukhriz
 Shaharuddin Thamby sebagai Datuk Ehsan
 Ayu Azlina sebagai Datin Hamidah
 Fadilah Mansor sebagai Tok Wan

Pelakon sampingan
 Aizat Saha sebagai Muhsin
 Zulkifli bin Mohd Salleh sebagai Pak Abu
 Zaed Abd Hamid sebagai Ketua Kampung
 Airil Hafiz sebagai Fendi
 Afiq Naim Putra sebagai Roy
 Azhar Hisham sebagai Driver
 Badrul MD Origin sebagai Ajis
 Mathni Razak

Trivia
 Ini merupakan kali kedua Jazmy Juma bekerjasama dengan Suhan Movies & Trading Sdn Bhd selepas Jazmy kerjasama drama adaptasi novel bertajuk Nuh & Nayla yang bergandingan bersama Scha Elinnea
 Gandingan sulung Jazmy Juma & Tracie Sinidol
Pautan luar